Η **TV 100** είναι ελληνικός δημοτικός τηλεοπτικός σταθμός περιφερειακής εμβέλειας με έδρα την Θεσσαλονίκη. Εξέπεμψε για πρώτη φορά στις 31 Δεκεμβρίου 1988 και αποτελεί έναν από τους σημαντικούς περιφερειακούς σταθμούς, και έναν από τους πρώτους χρονολογικά αλλά και τον μακροβιότερο μη κρατικό σταθμό εν λειτουργία στην Ελλάδα, εκπέμποντας πρόγραμμα, πριν το επίσημο ξεκίνημα της ιδιωτικής τηλεόρασης, του Mega Channel και του ΑΝΤ1, που έγιναν έναν χρόνο αργότερα.

Ιστορικό
--------

### Ιστορικό πλαίσιο

Η **Δημοτική Τηλεόραση Θεσσαλονίκης** (TV 100), βγήκε στον αέρα σε μια εποχή αλλαγών για το ραδιοτηλεοπτικό σκηνικό της Ελλάδας, την εποχή που η κυβέρνηση του Τζαννή Τζαννετάκη ψήφισε τη νομιμοποίηση της ιδιωτικής ραδιοτηλεόρασης, βάζοντας τέλος στο κρατικό μονοπώλιο που υπήρχε εκείνη την εποχή στην ενημέρωση. Ένα χρόνο πριν την πρώτη εκπομπή του σταθμού, πραγματοποιήθηκε η συγχώνευση της ΕΡΤ1 και της ΕΡΤ2 σε έναν ενιαίο φορέα (ΕΡΤ Α.Ε.), ο οποίος θα λειτουργούσε ως νομικό πρόσωπο ιδιωτικού δικαίου. Ακολούθησε η ίδρυση του Ινστιτούτου Ραδιοτηλεοπτικών Μέσων (ΙΟΜ) και της Εταιρείας Παραγωγής και Εμπορίας Εκπομπών και Προγραμμάτων Τηλεόρασης, ενώ, έναν χρόνο αργότερα το 1989 ιδρύθηκε το Εθνικό Συμβούλιο Ραδιοτηλεόρασης (ΕΣΡ).

### Προετοιμασία και πρώτη εκπομπή στις 31 Δεκεμβρίου 1988

Στις αρχές Ιανουαρίου του 1987, ξεκινά συγκροτημένη η προσπάθεια ίδρυσης δημοτικού ραδιοφωνικού και τηλεοπτικού σταθμού στην Θεσσαλονίκη. Δυόμιση μήνες μετά την ανάθεση των καθηκόντων στη νέα δημοτική αρχή, στις 13 Μαρτίου συστάθηκε *επιτροπή ραδιοτηλεοπτικού σταθμού* υπό τη διεύθυνση του γραφείου Αντιδημάρχου Πολιτιστικών, της οποίας μέλη ήταν ο δήμαρχος, ο γενικός γραμματέας και ο αντιδήμαρχος με δημοτικούς συμβούλους όλων των παρατάξεων, καθώς και προσωπικότητες από τον πνευματικό, οικονομικό, επιστημονικό και καλλιτεχνικό κόσμο, όπως ο Ριχάρδος Σωμερίτης, ο Τέρενς Κουίκ, ο Σταύρος Ξαρχάκος, αλλά και ο Μάνος Ιατρίδης, πρωτοστάτης για την ίδρυση του πρώτου τηλεοπτικού σταθμού.

Η έναρξη της λειτουργίας του ραδιοφωνικού σταθμού (ονόματι FM 100) προγραμματίσθηκε για τις αρχές Σεπτεμβρίου 1987. Στις 3 Σεπτεμβρίου 1987 σε σύντομη συνέντευξη ο Σωτήρης Κούβελας εξήγγειλε ότι *η τηλεόραση με δορυφορικά προγράμματα, είναι ο επόμενος στόχος του δήμου Θεσσαλονίκης*.

Ξεκίνησε να εκπέμπει στις 31 Δεκεμβρίου 1988 στις 20:00 το βράδυ. Αμέσως δημιουργείται τεταμένη ατμόσφαιρα εξαιτίας της βίαιης αντίδρασης της κυβέρνησης, η οποία κατέφυγε σε δυνάμεις των ΜΑΤ, ώστε να αποτρέψει τη λειτουργία του σταθμού.

Στο σημείο αυτό, σημαντικό ρόλο διαδραματίζει ο τότε δήμαρχος της πόλης Σωτήρης Κούβελας (1986-1989) ο οποίος ίδρυσε το δημοτικό κανάλι και ο οποίος το καλοκαίρι του 1989 προωθεί την ανέγερση κτιρίου στο περιαστικό δάσος της Θεσσαλονίκης, εγκαθιστώντας κεραία και ολόκληρο τον αναγκαίο εξοπλισμό για τη λειτουργία τηλεοπτικού σταθμού, με στόχο την αναμετάδοση δορυφορικών προγραμμάτων. Ένα χρόνο μετά, ιδρύει και ιδιωτικό τηλεοπτικό σταθμό (αρχικά τοπικής και μετέπειτα εθνικής εμβέλειας) ονόματι **New Channel** (μετέπειτα **Tempo TV**). Τα δύο αυτά κανάλια είχαν συνεργαστεί μεταξύ τους για αρκετό χρονικό διάστημα, ανταλλάσσοντας προγράμματα και δελτία ειδήσεων.

Μόλις γίνεται γνωστή η συγκεκριμένη πράξη επεμβαίνει αστυνομικό εκστρατευτικό σώμα κατεδαφίζοντας τις εγκαταστάσεις και συλλαμβάνοντας τους υπαίτιους. Μετά το συγκεκριμένο συμβάν, έχουμε τη «δίκη της κεραίας», όπως έχει μείνει γνωστή στη Θεσσαλονίκη, όπου τελικά κερδίζει ο Δήμος της Θεσσαλονίκης, κατακτώντας το δικαίωμα της παραγωγής τηλεοπτικών εκπομπών. Το 1990 χάρη στην υπ' αριθμόν 63617/27-9-1990 απόφαση του Υπουργού Εσωτερικών μεταβάλλονται οι στόχοι της *Δ.Ε.Π.Θ.Ε.* καθώς πλέον της εκχωρείται το δικαίωμα δημιουργίας τηλεοπτικού σταθμού. Έχοντας πλέον και το απαραίτητο νομικό υπόβαθρο η TV 100 εγκαθιστά αναμεταδότες, οι οποίοι καλύπτουν σε εμβέλεια το συνολικό πολεοδομικό συγκρότημα της Θεσσαλονίκης, συνεχίζοντας ταυτόχρονα την αναμετάδοση ποικίλων δορυφορικών καναλιών.

Η Δ.Ε.Π.Θ.Ε. από την ψήφιση της συγκεκριμένης μεταρρύθμισης και έπειτα επιδιώκει να παίρνει μέρος σε κάθε είδους διαδικασίες χορήγησης αδειών λειτουργίας, ώστε να πληροί όλες τις νόμιμες προϋποθέσεις εκπομπής του κάθε θεσμικού πλαισίου. Το 2011 μεταβάλλεται η διοίκηση του Δήμου Θεσσαλονίκης και τίθεται ως στόχος η εξ ολοκλήρου αναμόρφωση και ο εξορθολογισμός της επιχείρησης. Σημαντικά αποτελέσματα αποτελούν η μείωση του κόστους λειτουργίας, όπως επίσης και η ποιοτική αναβάθμιση της παρεχόμενης υπηρεσίας. Για την επίτευξη του στόχου αυτού βρίσκεται σε εξέλιξη ένα γενικότερο πρόγραμμα τεχνολογικού εκσυγχρονισμού της επιχείρησης.

Αξιοσημείωτη υπήρξε για τη λειτουργία της Δ.Ε.Π.Θ.Ε. η μεταρρύθμιση, η οποία ψηφίστηκε το 2015 και εξαιρεί τις δημοτικές επιχειρήσεις ειδικού σκοπού από το πεδίο εφαρμογής του νόμου για την παροχή άδειας των ιδιωτικών τηλεοπτικών σταθμών.

### Τα πρώτα προγράμματα

Από την πρώτη ημέρα της λειτουργίας του, όσον αφορά το περιεχόμενο του καναλιού, προσφέρει εκπομπές για τα πολιτικά θέματα κυρίως της Κεντρικής Μακεδονίας (σχολιασμός πολιτικών εξελίξεων στην Ελλάδα και ειδικότερα στην Θεσσαλονίκη και τους γειτονικούς νομούς), τα κοινωνικά, καλλιτεχνικά, επιστημονικά, πολιτισμικά αλλά και αθλητικά δρώμενα των τοπικών κοινωνιών του δήμου. Μεταδίδει προγράμματα που αφορούν τους τοπικούς φορείς, εκπαιδευτικά ντοκιμαντέρ, αλλά και προγράμματα π.χ. για τη κηπουρική ή τη μαγειρική.

Σημαντική αποτελεί και η διαδραστικότητα που έχει αναπτύξει το κανάλι, δίνοντας ουσιαστικά τη δυνατότητα στους τηλεθεατές να προτείνουν και να επισημάνουν θέματα προς συζήτηση κι έρευνα.

Εμβέλεια
--------

### Επίγεια και αναλογικά

Τους πρώτους μήνες του 1988, πριν τη λειτουργία του τηλεοπτικού καναλιού, ο Δήμος Θεσσαλονίκης, αναμετέδωσε (μέσω επίγειας αναλογικής εκπομπής) για πρώτη φορά στην ευρύτερη περιοχή της Μακεδονίας έντεκα ξενόγλωσσα δορυφορικά κανάλια με σκοπό την εναλλακτική λύση στον τρόπο που παρακολουθούσε το κοινό τηλεόραση την εποχή εκείνη, δραστηριότητα που αργότερα, ακολούθησε και ο κρατικός φορέας (ΕΡΤ) στην υπόλοιπη χώρα.

Το κανάλι από το ξεκίνημά του το 1988, μέχρι και το 2014, εξέπεμπε αναλογικά από τέσσερα κέντρα εκπομπής, για τις εξής περιοχές:

* Θεσσαλονίκη και Κεντρική Μακεδονία: Κέντρο εκπομπής «Χορτιάτης» (δίαυλος 33 UHF) (η εκπομπή αυτή κόπηκε υποχρεωτικά στις 14 Δεκεμβρίου 2012, και αντικαταστάθηκε με την μεταβατική ψηφιακή εκπομπή της DBS - δίαυλος 50 UHF).
* Δυτικές Συνοικίες της Θεσσαλονίκης (Πολίχνη και Μετέωρα): Κέντρο εκπομπής «Φιλίππειο» (δίαυλος 44 UHF).
* Αλμωπία Πέλλας (Αριδαία και χωριά): Κέντρο εκπομπής «Αριδαία» (δίαυλος 46 UHF).
* Χαλκιδική: Κέντρο εκπομπής «Πολύγυρος» (δίαυλος 39 UHF).

Από τις 21 Νοεμβρίου 2014, η Δημοτική Τηλεόραση Θεσσαλονίκης, εκπέμπει βάσει οδηγίας ΕΕ, υποχρεωτικά μόνο ψηφιακά μέσω της ιδιωτικής επίγειας πλατφόρμας Digea από πέντε κέντρα εκπομπής (Χορτιάτης, Φιλίππειο, Αριδαία, Μουριές και Πολύγυρος) στην Κεντρική Μακεδονία και την Χαλκιδική ενώ το σήμα του σταθμού φτάνει και σε αρκετές περιοχές της Περιφερειακής Ενότητας Σερρών, στην Θεσσαλία (παράλια Λάρισας, τμήμα Μαγνησίας) και σε ορεινά τμήματα της Θάσου.

### Δορυφορικά

Το κανάλι μεταδίδεται και πανελλαδικά μέσω της πλατφόρμας του COSMOTE TV δορυφορικά (θέση 655) και από IPTV (θέση 64) από τον Ιούλιο του 2012 με εξαίρεση το διάστημα από το Νοέμβριο του 2018 μέχρι το Φεβρουάριο του 2022 όπου δεν εξέπεμπε.

Ιδιοκτησία
----------

Ο σταθμός ανήκει ιδιοκτησιακά στη *Δημοτική Εταιρεία Πληροφόρησης, Θεάματος και Επικοινωνίας*. Συστάθηκε στις 15 Μαρτίου 1988, ως *Δημοτική Εταιρεία Πληροφόρησης (Επιχείρηση Ραδιοφωνικού Σταθμού)*, ενώ δύο χρόνια αργότερα, πήρε το σημερινό της όνομα. Στις 9 Σεπτεμβρίου 1993, νομιμοποιήθηκε η λειτουργία του καναλιού βάσει της 19204/Ε αδείας τοπικής εμβέλειας στην περιοχή της Θεσσαλονίκης και παροχής ειδικής αδείας τεχνικής δικτύωσης για να μεταδοθεί στην Κεντρική Μακεδονία. Η συγκεκριμένη εταιρεία κατέχει και δύο ραδιοφωνικούς σταθμούς: *FM 100*, *FM 100.6* ενώ παράλληλα συνεργαζόταν με τον δήμο Πανοράματος για τη λειτουργία του *FM 101* ο οποίος έχει πάψει να εκπέμπει.

### FM 100

Ο FM 100 είναι το πρώτο από τα τρία δημοτικά ραδιόφωνα της Θεσσαλονίκης. Ξεκίνησε να εκπέμπει στις 3 Σεπτεμβρίου 1987, αποτελώντας τον πρώτο χρονολογικά μη κρατικό ραδιοσταθμό στην επικράτεια, διατηρώντας το χαρακτήρα ενός αμιγώς ενημερωτικού τοπικού ραδιοφώνου.

Το καλοκαίρι του 1989, η τότε δημοτική αρχή του Σωτήρη Κούβελα έχτισε στο Σέιχ Σου κτήριο για την αποθήκευση της κεραίας και του εξοπλισμού για την εκπομπή τηλεοπτικού σταθμού. Οι εγκαταστάσεις ανήκαν τυπικά στον FM 100 και αφού έγιναν αντιληπτές, η τοπική αστυνομία κατεδάφισε τα κτήρια και συνέλαβε τους υπευθύνους. Ακολούθησε η λεγόμενη δίκη της κεραίας που τελικά οδήγησε στην νομιμοποίηση της εκπομπής ιδιωτικών τηλεοπτικών σταθμών.

Ο FM 100 για μια δεκαετία (2002-2012) αναμεταδιδόταν και στην περιοχή της Χαλκιδικής, μέσω του ιδιωτικού τοπικού ραδιοσταθμού *Max FM 97.3* ο οποίος τότε ήταν ιδιοκτησία του Χρήστου Γκουζγκούνη, που ήταν παράλληλα τεχνικός διευθυντής στην TV 100. Ωστόσο, από το 2013 και έπειτα ο FM 100 συνεργάζεται με τον Αθήνα 9.84, ενώ ο *Max FM* πωλήθηκε κατά τα τέλη Μαρτίου του 2014 στην ιδιοκτησία του *Λαϊκός FM 87.6* της Θεσσαλονίκης και μετονομάστηκε σε *Λαϊκός FM 97.3 Χαλκιδικής* αναμεταδίδοντας μέρος του προγράμματος του σταθμού μέχρι και σήμερα. Ωστόσο, ο FM 100 ξεκίνησε εκ νέου να αναμεταδίδεται στην Χαλκιδική από το καλοκαίρι του 2020 μέσω του δημοτικού ραδιοφώνου του Δήμου Πολυγύρου στη συχνότητα 90.8.

### FM 101

Ο **FM 101** ήταν το δεύτερο από τα τρία δημοτικά ραδιόφωνα της Θεσσαλονίκης, αν και ιδιοκτησιακά ανήκε στον καποδιστριακό τότε δήμο Πανοράματος. Ξεκίνησε τη λειτουργία του, στις 3 Αυγούστου 1988, αποτελώντας τον πρώτο ραδιοφωνικό σταθμό στην Ελλάδα που μεταδίδει ξένη μουσική, με τον Αντώνη Κανάκη να αποτελεί έναν εκ των πρωτεργατών και ιδρυτών του σταθμού. Στα τέλη του 1999 μετονομάστηκε προσωρινά σε *FM 101 Sports* με τακτική αθλητική ενημέρωση. Ωστόσο, ο σταθμός έχει πάψει να εκπέμπει από το 2017, επί δημαρχίας Γιάννη Μπουτάρη. Από τον Αύγουστο του 2021, στην συχνότητα του FM 101, εκπέμπει πλέον το *Super FM*, από τον ίδιο νομό.

### FM 100.6

Ο **FM 100.6** είναι το τρίτο και τελευταίο από τα τρία δημοτικά ραδιόφωνα της Θεσσαλονίκης. Ξεκίνησε να εκπέμπει στα τέλη του 1990 ως *FM 100.5 Λόγου και Τέχνης* με θέματα από τον τομέα της τέχνης, του πολιτισμού, της παράδοσης και της λαογραφίας. Στα μέσα της δεκαετίας του 2000 μετονομάστηκε ελαφρά σε *FM 100.6 Λόγου και Τέχνης* με την ίδια θεματολογία. Θεωρούνταν ως χώρος επικοινωνίας με ενημέρωση, ψυχαγωγία και εναλλακτικές μουσικές προσεγγίσεις από την παράδοση, την ελληνική έντεχνη και ξένη κλασική, την τζαζ και ethnic μουσική. Το 2011 μετεξελίχθηκε σε εθελοντικό ραδιόφωνο, ανοίγοντας τα μικρόφωνα του σε μαθητές, φοιτητές, επαγγελματικούς και πολιτιστικούς φορείς και ευρύτερα στην κοινωνία των πολιτών της Θεσσαλονίκης και της Κεντρικής Μακεδονίας.

Λογότυπα
--------

|  |  |  |
| --- | --- | --- |
| 1992-2003 | 06.10.2011-19.02.2020 | 02.09.2020-σήμερα |

Παραπομπές
----------

1. ↑  «Νέα λογότυπα για TV100 και FM100». Μακεδονία. 4 Σεπτεμβρίου 2020. Ανακτήθηκε στις 6 Σεπτεμβρίου 2020.
2. ↑  Εύα Τσουκαλίδου, «Η δημιουργία της ελεύθερης τηλεόρασης από τον Δήμο Θεσσαλονίκης: η ίδρυση της TV 100», Θεσσαλονίκη, Επιστημονική Επετηρίδα του Κέντρου Ιστορίας Θεσσαλονίκης του Δήμου Θεσσαλονίκης, ομ. 8 (2013), σελ. 383-384
3. 1 2  «Ιστορικό». Δημοτική Εταιρεία Πληροφόρησης, Θεάματος και Επικοινωνίας. 2016-01-18.. Ανακτήθηκε στις 2017-05-13.
4. ↑  «Ετήσιοι απολογισμοί». Δημοτική Εταιρεία Πληροφόρησης, Θεάματος και Επικοινωνίας. 2016-01-18.. Ανακτήθηκε στις 2017-05-13.
5. ↑  «Επτά νέα κανάλια στον OTE TV». *www.naftemporiki.gr*. Η Ναυτεμπορική. 19 Ιουλίου 2012. Αρχειοθετήθηκε από το πρωτότυπο στις 15 Ιανουαρίου 2021. Ανακτήθηκε στις 25 Ιανουαρίου 2021.
6. ↑  «ΦΕΚ B 167/1988». Εφημερίδα της Κυβερνήσεως. 24 Μαρτίου 1988.
7. ↑  «ΦΕΚ B 444/2008». Εφημερίδα της Κυβερνήσεως. 14 Μαρτίου 2008.
8. ↑  «ΦΕΚ B 646/1990». Εφημερίδα της Κυβερνήσεως. 11 Οκτωβρίου 1990.
9. ↑  «ΦΕΚ B 713/1993». Εφημερίδα της Κυβερνήσεως. 10 Σεπτεμβρίου 1993.
10. ↑  «Η ιστορία της δίκης που το 1989 έφερε τα πάνω-κάτω στην Ελλάδα και επέτρεψε την ελεύθερη τηλεόραση». *lifo.gr*. 10 Ιανουαρίου 2018.. Ανακτήθηκε στις 16 Ιανουαρίου 2023.
11. ↑  «Οργανόγραμμα της ΔΕΠΘΕ». fm100.gr.
12. ↑  «Απόφαση Αριθ. 179/1.4.2013». Εθνικό Συμβούλιο Ραδιοτηλεόρασης. 1 Απριλίου 2013. Ανακτήθηκε στις 9 Απριλίου 2013.
13. ↑  «Απόφαση Αριθ. 258/15.7.2014». Εθνικό Συμβούλιο Ραδιοτηλεόρασης. 15 Ιουλίου 2014. Ανακτήθηκε στις 5 Σεπτεμβρίου 2014.
14. ↑  «Απόφαση Αριθ. 197/5.5.2015 (καταχ. 3.6.2015)». Εθνικό Συμβούλιο Ραδιοτηλεόρασης. 5 Μαΐου 2015. Ανακτήθηκε στις 1 Ιουλίου 2015.
15. ↑  «Απόφαση Αριθ. 115/2020». Εθνικό Συμβούλιο Ραδιοτηλεόρασης. 20 Οκτωβρίου 2020. Ανακτήθηκε στις 17 Μαρτίου 2021.
16. ↑  «Fatsabook: Αναδρομή στα πρώτα χρόνια της δημοτικής ραδιοτηλεόρασης της Θεσσαλονίκης, με καλεσμένο τον Αντώνη Κανάκη». Kostas Mantzios Official. 6 Απριλίου 2012. Ανακτήθηκε στις 6 Απριλίου 2012.
17. ↑  «Απολογισμός της ΔΕΠΘΕ το 1999» (PDF). fm100.gr.
18. ↑  «Στην μπάντα: Καλορίζικοι...». ραδιόφωνο.gr. 15 Δεκεμβρίου 1999.
19. ↑  «Νέο αθλητικό δημοτικό ραδιόφωνο στη Θεσ/νίκη». ραδιόφωνο.gr. 2 Δεκεμβρίου 2008. Ανακτήθηκε στις 2 Δεκεμβρίου 2008.

Βιβλιογραφία
------------

* Εύα Τσουκαλίδου, «Η δημιουργία της ελεύθερης τηλεόρασης από τον Δήμο Θεσσαλονίκης: η ίδρυση της TV 100», Θεσσαλονίκη, Επιστημονική Επετηρίδα του Κέντρου Ιστορίας Θεσσαλονίκης του Δήμου Θεσσαλονίκης, ομ. 8 (2013), σελ. 379-403

Εξωτερικοί σύνδεσμοι
--------------------

* Δημοτική Εταιρεία Πληροφόρησης, Θεάματος και Επικοινωνίας του Δήμου Θεσσαλονίκης

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Περιφερειακοί τηλεοπτικοί σταθμοί |
| --- |
|  |
| Θράκη, Ανατολική Μακεδονία | 

|  |  |
| --- | --- |
| Ενεργοί | 
Άλφα Τηλεόραση Θράκης • Center TV Καβάλας • Δέλτα Τηλεόραση Θράκης • Δίκτυο TV Σερρών (πρώην Smile TV, Έψιλον) • ΕΝΑ Channel Καβάλας • Επιλογές Σερρών • Θράκη NET (πρώην Ε.Ρ.Τ.Α.) • Λυδία (πρώην Πρωινή Καβάλας, 24ωρη αναμετάδοση του θεσσαλονικιού 4E) • Next TV (πρώην Xanthi Channel) • Ορεστιάδα - Δημοτική Τηλεόραση • Smile Ξάνθης (πρώην Εγνατία TV, 24ωρη αναμετάδοση του αθηναϊκού Smile) • Star Βορείου Ελλάδος • TV Ροδόπη |
|  |
| Ανενεργοί | 
Κανάλι 6 Ξάνθης • TV Σέρρες/TVS |
|  |
| Οριστικά κλειστοί βάσει ΕΣΡ | 
Ακριτική TV • Αμφίπολη (πρώην Νέα Τηλεόραση) • DCI Δράμας • Δίαυλος Ροδολίβους • Δραμινό Κανάλι • ΕΔ Δράμας (πρώην TVΔ) • Pontos TV (πρώην Home Shop TV, Cosmos Τηλεόραση Έβρου) |
|  |
| Οριστικά κλειστοί άνευ άδειας | 
Camel TV Σερρών • Hellas TV Σερρών |

 |
|  |
| Κεντρική Μακεδονία | 

|  |  |
| --- | --- |
| Ενεργοί | 
4Ε • Atlas Television (πρώην Bee Channel, Χ-TV Χαλκιδική) • Βεργίνα TV Θεσσαλονίκης • Δίον TV Θεσσαλονίκης (πρώην Pontos TV, Δίον TV Πιερίας) • E TV Θεσσαλονίκης (πρώην New, Extra, Πανόραμα, Astra, 24ωρη αναμετάδοση του αθηναϊκού E TV) • Euro TV (πρώην TV Κιλκίς) • Europe 1 Θεσσαλονίκης • Gnomi TV Θεσσαλονίκης (Γνώμη του Πολίτη) • Nickelodeon + (πρώην MTV +, Βαλκάνια TV, 24ωρη αναμετάδοση του αθηναϊκού Nickelodeon) • TV 100 |
|  |
| Ανενεργοί | 
Time Channel |
|  |
| Νομικά μη λειτουργούντες | 
Εγνατία TV • Pella TV (και οι δύο σταθμοί θεωρούνται από το ΕΣΡ ως μη νόμιμοι λειτουργούντες σταθμοί, επειδή εκπέμπουν αυτούσια ψηφιακό σήμα, και όχι από τις συχνότητες της Digea, όπως οι υπόλοιποι νόμιμοι λειτουργούντες) |
|  |
| Οριστικά κλειστοί βάσει ΕΣΡ | 
Απόλλων TV (πρώην Αργώ TV Καλαμαριάς) • Best Channel Θεσσαλονίκης • Best News Πιερίας (πρώην Όλυμπος TV) • Capital TV Πιερίας • Ερμής TV Πιερίας • Κανάλι 9 Θεσσαλονίκης (πρώην Cosmos, Κόσμο) • Orion Χαλκιδικής • Super Χαλκιδικής • TV Θεσσαλονίκη • Top TV Thessaloniki (πρώην ΤV Παρατηρητής) • Ωμέγα TV (πρώην τα Παιδιά της Καλαμαριάς) |
|  |
| Οριστικά κλειστοί άνευ άδειας | 
Κανάλι 3 • Scan TV |

 |
|  |
| Δυτική Μακεδονία | 

|  |  |
| --- | --- |
| Ενεργοί | 
Δίκτυο 1 Καστοριάς • Flash TV Κοζάνης • Όσιος Νικάνωρ (πρώην Κανάλι 28 Γρεβενών, 24ωρη αναμετάδοση του θεσσαλονικιού 4E) • Top Channel Κοζάνης • West Channel |
|  |
| Ανενεργοί | 
TRM Γρεβενών |
|  |
| Οριστικά κλειστοί βάσει ΕΣΡ | 
Castor TV |

 |
|  |
| Ήπειρος, Δυτική Στερεά Ελλάδα, Νησιά Ιονίου | 

|  |  |
| --- | --- |
| Ενεργοί | 
ART TV • Αχελώος TV Αιτωλοακαρνανίας • Βήμα Τηλεόραση (πρώην Η.Ρ.Τ.) • Corfu Channel • Ήπειρος TV1 • ITV • Start Κέρκυρας |
|  |
| Οριστικά κλειστοί βάσει ΕΣΡ | 
In Channel • Kosmo TV Ιωαννίνων • Ναύπακτος TV Αιτωλοακαρνανίας |
|  |
| Οριστικά κλειστοί άνευ άδειας | 
Δημοτική Τηλεόραση Ηγουμενίτσας • Giga Channel Ιωαννίνων • Ηγουμενίτσα TV Άλφα • Ηχώ TV Ιωαννίνων • Λευκάτας TV • TDE Αιτωλοακαρνανίας (πρώην TV Star) |

 |
|  |
| Πελοπόννησος, Αιτωλία, Φωκίδα, Κορινθιακός, Κύθηρα | 

|  |  |
| --- | --- |
| Ενεργοί | 
ART - Αρκαδική Τηλεόραση • Best (πρώην ΜΕ.Ρ.Τ. Τηλεκαλαμάτα) • Ionian TV (πρώην Ε.Ρ.Ζ.) • Lepanto TV Αιτωλοακαρνανίας • Λύχνος • Μεσόγειος Καλαμάτας • ΟΡΤ Ηλείας • Patra TV (πρώην PLP, Cosmos Ηλείας) • RTP Κέντρο Κορίνθου • Super Κορίνθου |
|  |
| Ανενεργοί | 
Achaia Channel • Axion Κορίνθου • DR Αργολίδας • Ηλέκτρα TV Κορίνθου • Max TV Ναυπλίου • ΝΕΤ Καλαμάτας • SuperB Πάτρας (ProNews) |
|  |
| Οριστικά κλειστοί βάσει ΕΣΡ | 
AG TV/Μάτι/Νότος Αρκαδίας • Ελλάδα TV Σπάρτης • Ηλεία TV • Patra TV (παλιός σταθμός) • Tele Time Αχαΐας • Top Channel/Μοριάς Κορίνθου • TV Mess |
|  |
| Οριστικά κλειστοί άνευ άδειας | 
Δέλτα TV (πρώην Στούντιο Πάτρα) • Τηλεοπτικός Σταθμός ΤΕΙ Πάτρας |

 |
|  |
| Θεσσαλία, Σποράδες, ΒΑ Εύβοια | 

|  |  |
| --- | --- |
| Ενεργοί | 
Astra TV Μαγνησίας • FORMedia TV (πρώην TV10 Τρικάλων) • Θεσσαλία Τηλεόραση • Smile + Λάρισας (πρώην Ζευς TV, 24ωρη αναμετάδοση του αθηναϊκού Smile) • TRT |
|  |
| Οριστικά κλειστοί βάσει ΕΣΡ | 
Cosmos Καρδίτσας • Δημοτική Τηλεόραση Βόλου |
|  |
| Οριστικά κλειστοί άνευ άδειας | 
TV Μαγνησία |

 |
|  |
| Ανατολική Στερεά Ελλάδα, ΒΑ Φωκίδα, ΒΔ Εύβοια | 

|  |  |
| --- | --- |
| Ενεργοί | 
ENA Τηλεόραση Λαμίας • Έψιλον Λιβαδειάς • Star Κεντρικής Ελλάδας |
|  |
| Οριστικά κλειστοί βάσει ΕΣΡ | 
Orion Χαλκίδας • Space Χαλκίδας |

 |
|  |
| Αττική, Σαρωνικός, Νότια Εύβοια | 

|  |  |
| --- | --- |
| Ενεργοί | 
Action 24 • Alert TV • ΑΡΤ • Attica TV • Blue Sky • E TV • Extra Channel • High TV • Kontra Channel • MAD TV • Nickelodeon Greece • One Channel • RISE TV • Smile TV |
|  |
| Ανενεργοί | 
Channel 9 (αντικαταστάθηκε πλήρως από το One Channel) • SBC |
|  |
| Οριστικά κλειστοί βάσει ΕΣΡ | 
Αθήνα TV (πρώην Hellas 62) • Γαλάτσι TV/G TV • Junior's TV |
|  |
| Οριστικά κλειστοί άνευ άδειας | 
Iris TV • ITA 8 • Όλυμπος TV • Τηλεκηφισιά • TV Plus |

 |
|  |
| Κρήτη | 

|  |  |
| --- | --- |
| Ενεργοί | 
Κρήτη 1 Ηρακλείου • Κρήτη TV Ηρακλείου • Νέα Τηλεόραση Κρήτης (πρώην TV Ρέθυμνο) • Νότος TV Ηρακλείου (πρώην Channel 4U, Ηράκλειο TV, Cartoon TV, Μουσικό Κανάλι) • Sitia TV Ηρακλείου • TELE Κρήτη Λασιθίου • TV Creta |
|  |
| Ανενεργοί | 
Κύδων Τηλεόραση Χανίων • My Television Ηρακλείου (πρώην Κνωσσός TV) |

 |
|  |
| ΝΑ Αιγαίο (Σάμος, Δωδεκάνησα) | 

|  |  |
| --- | --- |
| Ενεργοί | 
Aigaio TV Καλύμνου • Θάρρι • Ίριδα Ρόδου • Κως TV - Δημοτική Τηλεόραση • ΣΑ.Τ. (Σαμιακή Τηλεόραση) • TV Kosmos Ρόδου |
|  |
| Ανενεργοί | 
Omega Television Ρόδου • TV12 Καλύμνου |
|  |
| Οριστικά κλειστοί βάσει ΕΣΡ | 
Κανάλι 7 Σάμου • Master TV Ρόδου • RED Channel (πρώην Ρόδος Channel) • Σάμος TV |
|  |
| Οριστικά κλειστοί άνευ άδειας | 
Κανάλι 1 Ρόδου |

 |
|  |
| Κυκλάδες | 

|  |  |
| --- | --- |
| Ενεργοί | 
Σύρος TV1 • Volcano (πρώην Σαντορίνη TV) |
|  |
| Ανενεργοί | 
Αιγαίο - Δημοτική Τηλεόραση Σύρου • Ζευς Νάξου |
|  |
| Οριστικά κλειστοί άνευ άδειας | 
Andros TV • Εξώμβουργο - Δημοτική Τηλεόραση Τήνου • Ηχώ Πάρου |

 |
|  |
| Βόρειο Αιγαίο (Λήμνος, Λέσβος, Χίος) | 

|  |  |
| --- | --- |
| Ενεργοί | 
Aeolos Τηλεόραση (πρώην TV Μυτιλήνη) • Αλήθεια TV Χίου • Πατρίδα TV Χίου |
|  |
| Οριστικά κλειστοί βάσει ΕΣΡ | 
Αρχιπέλαγος TV • Τηλεόραση Αιγαίου |
|  |
| Οριστικά κλειστοί άνευ άδειας | 
Ε.Τ.Α. • Jayzee • Λέσβος TV • Limnos Channel • Rage • TV Λήμνος |

 |
|  |
| Άλλα | 
Πανελλαδικοί σταθμοί • Teletext • Τηλεόραση στην Ελλάδα |

 |

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Ραδιόφωνο στην Ελλάδα |
| --- |
|  |
| Δημόσιοι / κρατικοί | 

|  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Ενεργοί | 

|  |  |
| --- | --- |
| Πανελλαδικά | 
* Πρώτο Πρόγραμμα
* Δεύτερο Πρόγραμμα
* Τρίτο Πρόγραμμα
* ΕΡΑ Σπορ
 |
|  |
| Μερικώς Πανελλαδικά | 
* Kosmos 93.6
 |
|  |
| Αττική | 
* Zeppelin 106.7
 |
|  |
| Κεντρική Μακεδονία | 
* 102 FM
* 95.8 FM
 |
|  |
| Παγκόσμια | 
* Η Φωνή της Ελλάδας
 |
|  |
| Υπόλοιπη Ελλάδα | 
* ΕΡΤ Αιγαίου
* ΕΡΤ Βόλου
* ΕΡΤ Ζακύνθου
* ΕΡΤ Ηρακλείου
* ΕΡΤ Ιωαννίνων
* ΕΡΤ Καβάλας
* ΕΡΤ Καλαμάτας
* ΕΡΤ Κέρκυρας
* ΕΡΤ Κοζάνης
* ΕΡΤ Κομοτηνής
* ΕΡΤ Λάρισας
* ΕΡΤ Ορεστιάδας
* ΕΡΤ Πάτρας
* ΕΡΤ Πύργου
* ΕΡΤ Ρόδου
* ΕΡΤ Σερρών
* ΕΡΤ Τρίπολης
* ΕΡΤ Φλώρινας
* ΕΡΤ Χανίων
 |

 |
|  |
| Ανενεργοί | 

|  |  |
| --- | --- |
| Σταθμοί του ΕΙΡ | 
* Εθνικό Πρόγραμμα
* Ραδιοφωνικός Σταθμός Αθηνών
 |
|  |
| Σταθμοί της ΕΡΤ | 
* Φιλία 106.7
* ΕΡΑ 7
 |
|  |
| Σταθμοί της ΝΕΡΙΤ | 
* ΔΡ
* Πρώτο Πρόγραμμα
* Δεύτερο Πρόγραμμα
* Τρίτο Πρόγραμμα
* Kosmos
* ΝΕΡΙΤ Μακεδονίας
 |
|  |
| Παγκόσμιοι | 
* Ελληνική Υπηρεσία του BBC
* Τρίτο Πρόγραμμα στα Βραχέα
 |
|  |
| Πειρατικοί | 
* ΕΡΤ Open
 |

 |

 |
|  |
| Ιδιωτικοί / δημοτικοί | 

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Ενεργοί | 

|  |  |
| --- | --- |
| Αττική | 
* Εν Λευκώ 87.7
* Εκκλησία 89.5
* Παραπολιτικά 90.1 FM
* Πειραϊκή Εκκλησία 91.2
* Kiss 92.9
* BwinΣΠΟΡ FM 94.6
* Easy 97.2
* Αθήνα 9.84
* Talk Radio
* ΣΚΑΪ 100.3
* Χριστιανισμός 104.3
* Rebel FM 105.2
* Στο Κόκκινο 105,5
 |
|  |
| Θεσσαλονίκη | 
* Λυδία η Φιλιππησία 94.2
* FM 100/100.6
* Πρακτορείο 104.9
* 1431AM
 |
|  |
| Υπόλοιπη Ελλάδα | 
* Star FM 97.1
* West Radio
 |

 |
|  |
| Ανενεργοί | 

|  |  |
| --- | --- |
| Αττική | 
* 902 Αριστερά
* E Radio
* Alpha News
* Alpha Radio
* Cool FM
* Seven X
* Θέμα FM
* Ράδιο 9
* Atlantis
* Μαχητής
* Athens FM
* NovaSport
* ΣΠΟΡ FM
* SuperSport FM
* ΑΝΤ1 FM
* Ράδιο 5
* Ρόδον 94.4
* Ωχ FM 94.4
* Jeronimo Groovy 88.9 FM
* Nobel FM
* Sprint FM
 |
|  |
| Θεσσαλονίκη | 
* Ράδιο ΔΕΘ
* Ραδιοφωνικός Σταθμός 105 Helexpo
* Ράδιο Νέστωρ
 |
|  |
| Υπόλοιπη Ελλάδα | 
* Μουσικός Δίαυλος/Ράδιο Άλφα
 |

 |

 |

 |